
Nr. 1/13.910/1154 din 30.05.2011
Către :

· Institutul Naţional al Magistraturii (director Dragoş Dumitru);

· Ministerul Public (procuror general Laura Codruta Kovesi);

· Ministerul Justiţiei (ministru Catalin Marian Predoiu);

· Uniunea Naţională a Barourilor din România (preşedinte Gheorghe Florea), Institutul Naţional pentru pregătirea şi Perfecţionarea Avocaţilor (director executiv Traian Briciu);

· Uniunea Naţională a Notarilor Publici din România (preşedinte Dumitru Viorel Manescu), Institutul Notarial Român (prof.univ.dr. Dan Drosu Şaguna);

· Uniunea Naţională a Executorilor Judecătoreşti din România (preşedinte Marius Crafcenco), Centrul Naţional de Pregătire şi Perfecţionare a Executorilor Judecătoreşti (director Marius Radu);

· Uniunea Colegiilor Consilierilor Juridici din România (preşedinte Eugen Olteanu);

· Asociaţia Magistraţilor din România (preşedinte Maria Mona Pivniceru), Uniunea Naţională a Judecătorilor din România (preşedinte Natalia Roman);
· Centrul de Resurse Juridice (director Georgiana Iorgulescu), Societatea Academică Română (expert Laura Ştefan), LideriJust (preşedinte Andrei Rigu), SoJust (expert Bogdan Manolea), Institutul Român de Training (expert Ramona Cherciu), Juridice.ro (coordonator Andrei Săvescu).
Ref. Proiectul `Vin Codurile!`

Stimate doamne şi stimaţi domni,

Camera Deputaţilor a aprobat marţea trecută proiectul legii de punere în aplicare a noului cod civil. Aşadar, din 1 octombrie 2011 în România se va aplica Noul Cod Civil. Timpul extrem de scurt şi lipsa unui plan pentru informarea populaţiei şi mai ales de formare a magistraţilor cu privire la noua reglementare a determinat Plenul Consiliului Superior al Magistraturii ca în data de 26 mai 2011 să aprobe iniţierea unui grup de lucru al cărui obiectiv este stabilirea şi planificarea măsurilor necesare pregătirii sistemului judiciar pentru intrarea în vigoare a Codului civil.

Ca membru desemnat din partea CSM în acest grup, vă propun să vă alăturaţi demersului şi să vă implicaţi în identificarea unor modalităţii adecvate de implementare a noului cod civil, în cadrul proiectului a cărui schiţă v-o propun alăturat.

Pentru discutarea acestuia vă invit joi, 2 iunie 2011, să luaţi parte la prima masă rotundă care se va desfăşura între orele 12-15 la sediul CSM din Calea Plevnei nr. 141B, etaj 1, sala de consiliu.

Cu stimă,
Jud. Cristi Danileţ

Membru CSM

